**ELŐTERJESZTÉS**

**A KÉPVISELŐ-TESTÜLET**

**2021. július……-i rendes ülésére**

**Előterjesztés**

**Önkormányzati díjrendeletek felülvizsgálata**

A napirendet tárgyaló ülés dátuma: 2021. július…….

A napirendet tárgyaló ülés: Pénzügyi Bizottság, Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása: ------

**2. Jogszabályi hivatkozások**: ----

**3.Költségkihatások és egyéb szükséges feltételeket, illetve megteremtésük javasolt forrásai:**

**-----**

**4. Tényállás bemutatása:**

Telki község Önkormányzat képviselő-testület minden évben az adott év végén felülvizsgálja a díj megállapításokról szóló helyi rendeleteit és javaslatot tesz azok módosítására vonatkozóan.

Az önkormányzat hatályos díjrendeletei:

* A helyi közútra történő behajtás korlátozásáról 10/2009.(III. 18.) Ö. rendelete
* Telki község közterületeinek használatáról, a közterületek rendjéről szóló /2014.(I.24.) Ör. számú rendelete
* nem lakás célú ingatlanok bérleti díjáról szóló helyi rendelet
* Sportlétesítmények helyiségeinek hasznosításáról szóló 112/2020.(X.5.) Önkormányzati Határozata
* A Kodolányi János Közösségi ház és könyvtár helyiségeinek hasznosításáról szóló 71/2020.(VIII.31.) Önkormányzati Határozata

A tavalyi évben a különleges jogrendben a polgármester hatáskörében eljárva 24/2020.(XII.18.) önkormányzati rendeletével módosította a helyi közútra történő behajtás korlátozásáról szóló 10/2009.(III. 18.) Ö. rendeletét. A módosított rendelet 2020. december 19. napján lépett hatályba.

A koronavírus-világjárvány nemzetgazdaságot érintő hatásának enyhítése érdekében szükséges gazdasági intézkedésről szóló 603/2020. (XII. 18.) Korm. rendelete rendelkezett arról, hogy a rendelet hatálybalépésének napjától 2021. december 31. napjáig a helyi önkormányzat, által nyújtott szolgáltatásért, végzett tevékenységéért megállapított díj, az  önkormányzati vagyonnal való gazdálkodás keretében felmerülő díj, illetve egyéb díjfizetési kötelezettség mértéke nem lehet magasabb, mint az  ugyanazon díjnak az  e  rendelet hatálybalépését megelőző napon hatályos és alkalmazandó mértéke.

Hivatkozott jogszabály alapján az önkormányzati díjrendeletek módosítása 2021.évre korlátozva lett. Az önkormányzatok nem fogadhattak el olyan díjrendeleteket, melyek 2021.évre magasabb összegű díjakat határoztak meg, mint a 2020.12.21.-én napján alkalmazott díjtételek.

A képviselő-testületnek a helyi közútra történő behajtás korlátozásáról szóló 10/2009.(III. 18.) Ö. rendelet módosításál szóló 24/2020.(XII.18.) önkormányzati rendeletét hatályon kívül kellett helyeznie.

Az elmúlt másfél évben az önkormányzati intézmények ( Közösségi ház, Sportcsarnok ) működése korlátozott volt. A járványhelyzet miatt azok nem tudtak normál működés mellett működni.

Az elmúlt évben az önkormányzatokat érintő központi kormányzati intézkedéseken alapuló elvonások, a koronavírus járvány okozta negatív gazdasági hatások miatti bevétel kiesések, a tervezetnél nagyobb mértékű infláció miatt az önkormányzatnak a díjrendeleteit mindenképpen javasolt felülvizsgálnia.

A korábbi évek gyakorlata alapján a díjrendeletek módosításakor a képviselő-testület maximum az infláció mértékéhez köthető mértékben dönt a díjmódosításról.

A képviselő-testület által már korábban már megfogalmazott **,, a használó fizet elve ,,** érvényesülése érdekében mindenképpen szükséges a díjrendeletek teljes körű felülvizsgálata és az inflációt meghaladó mértékű emelése.

Telki, 2021. június 25.

Deltai Károly

polgármester

**Határozati javaslat**

**Telki község Önkormányzat**

**Képviselő-testülete**

**…/2021. (VI. ) Önkormányzati határozata**

**Önkormányzati díjrendeletek felülvizsgálata**

A képviselő-testület felkéri a Polgármesteri Hivatalt az önkormányzati díjrendeletek felülvizsgálatára irányuló rendelet tervezetek előkészítésére.

Felelős: Polgármester, Jegyző

Határidő: 2021.09.15.